Diari Oficial de la Generalitat Valenciana


Sumari del DOGV 7941, del 21-12-2016 (2016/10741)

Informació pública de la modificació puntual del Pla General número D-9 de les Ordenances morfològiques reguladores del sòl urbà del Saladar.
---------------------------------------------------------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10478


Data del document
:   16-12-2016

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * pla d'urbanisme
    * administració local

Informació pública de la modificació puntual del Pla General número D-9 de les Ordenances morfològiques reguladores del sòl urbà del Saladar. [2016/10122]  
Amb data 8 de novembre de 2016, va ser aprovat, pel Ple de l'Ajuntament, l'inici del procediment d'avaluació ambiental i territorial estratègica per a la modificació d'alguns paràmetres reguladors de les Ordenances morfològiques vigents aplicables al sòl urbà Saladar, basant-se en el document d'inici redactat per Pau Urbanismo, SLP, com a adjudicatària del contracte d'assessorament per al desenvolupament o la modificació del planejament vigent a Calp.  
El dia 15 de desembre de 2016, la regidora delegada de Protecció del Territori, Ana Sala Fernández, en la seua condició D'òrgan Ambiental de l'Ajuntament de Calp, en virtut del Decret de Delegació de l'alcalde de 5 de setembre de 2016, número 2528/2016, del qual es va donar compte en la sessió plenària de l'Ajuntament el dia 8 de novembre de 2016, d'acord amb el que disposa l'article 51.2.b. de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, va emetre la preceptiva resolució d'informe ambiental i territorial estratègic amb la següent part dispositiva:  
  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de proposta de modificació de les Ordenances morfològiques reguladores del sòl urbà del Saladar de Calp, d'acord amb els criteris de l'annex VIII de la Llei d'ordenació del territori, urbanisme i paisatge (LOTUP), per no tindre efectes significatius sobre el medi ambient, corresponent continuar la seua tramitació d'acord amb la seua normativa sectorial.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
Per la qual cosa, de conformitat amb el que disposa l'article 57.1.a de la Llei 5/2014, de 25 de juliol, d'ordenació del territori, urbanisme i paisatge, se sotmet a informació pública la modificació puntual del Pla General número D-9 de les Ordenances morfològiques reguladores del sòl urbà del Saladar, del municipi de Calp, durant un període mínim de 45 dies per mitjà de la publicació d'aquest edicte en el Diari Oficial de la Generalitat Valenciana i en un periòdic de gran difusió en la província.  
Durant el dit període el projecte, degudament diligenciat, es trobarà depositat per a la seua consulta pública en l'oficina de Territori de l'Ajuntament, ubicada en la segona planta i en la pàgina web municipal.  
  
Cosa que es fa pública per a general coneixement, de conformitat amb el que estableix l'article 57.1.a de la Llei 5/2014, de 25 de juliol, d'ordenació del territori, urbanisme i paisatge.  
  
Calp, 16 de desembre de 2016.- La regidora delegada de Protecció del Territori: Ana Maria Sala Fernández.